cyanic-selkie/wikianc huggingface dataset:
Նոր Զելանդիա
Խոհանոց
Նոր Զելանդիայի խոհարարական ավանդույթները մեծ մասամբ ձևավորվել են երկրի աշխարհագրական մեկուսացվածության, ներկրվող ապրանքների սահմանափակության և ծովամթերքների առատության պայմաններում։ Ավանդույթների ձևավորման վրա ազդել է նաև երկրի եվրոպական բնակչության, հիմնականում Բրիտանական կղզիների ժողովուրդների ներկայացուցիչների սովորույթները։ Դրանից բացի, երկրի համար ընդհանուր խոհարարական ավանդույթների ձևավորման վրա 1970-ական թվականներին իրենց էական ազդեցությունն են ունեցել Ասիայի երկրների նոր ներգաղթյալները, հիմնականում՝ չինացիներն ու հնդիկները։ Ժամանակակից Նոր Զելանդիայի խոհանոցն իր հիմքում միջազգային խորարարական դպրոցները միավորում է բրիտանական ավանդական խոհանոցի ազդեցության հետ։ Առավել մեծ ժողովրդականություն վայելող ուտեստների թվում նախկինի պես մնում են ձուկն ու կարտոֆիլ ֆրին, Պավլովա տորթը, ինչպես նաև յուրատիպ և հիմնականում Ավստրալիայում ու Նոր Զելանդիայում տարածված մսով կարկանդակը։ Նորզելանդական խոհանոցի ազդեցությունը համաշխարհային խոհարարական ավանդույթների վրա աննշան է, թեև նորզելանդական գինեգործության արտադրանքը զգալի ժողովրդականություն է վայելում աշխարհում։ Մաորիների խոհանոցի կերակուրները գրեթե ներկայացված չեն նորզելանդացի ամենօրյա կերակրացանկում, չնայած մաորիներին հայտնի որոշ ուտելիքներ, օրինակ՝ բաթաթը, մեծ տարածում են գտել երկրի ամբողջ բնակչության շրջանում, իսկ մաորիներն իրենք ուտում են հանգի ավանդական կերակուրն իրենց ժողովների ժամանակ ։
Կրթություն
Նոր Զելանդիայի կրթական համակարգը ներառում է նախադպրոցական ուսումնական հաստատությունները, անվճար տարրական ու միջին դպրոցական կրթությունը և բարձրագույն կրթական համակարգը , որոնք հավասարապես հասանելի են բոլոր նորզելանդացիներին։
Սուրբ Անտոնիոյի գայթակղությունը (նկար, Դալի)
«Սուրբ Անտոնիոյի գայթակղությունը» (La tentación de San Antonio), իսպանացի սյուրռեալիստ նկարիչ Սալվադոր Դալիի նկարը՝ վրձնած 1946 թվականին։ Պահվում է Բրյուսելի Գեղեցիկ արվեստների թագավորական թանգարանում։ Այս աշխատանքը համարվում է Դալիի ստեղծագործությունների նախակարապետը՝ մտնելով լայնորեն հայտնի «դասական շրջանի» կամ «Դալիի ռենեսանսի» մեջ։
Բերի
Վաղ պատմությունը և անվան ծագում
Զբոսաշրջիկների և քաղաքի այցելուների շրջանում ամենահայտնի և հանրաճանաչ շենքը Բերիի ամրոցն է ։ Այն հիմնադրվել է 1469 թվականին՝ Սըր Թոմաս Փիլքինգթոնի կողմից, որը Փիլքինգթոն և Բերի կալվածքների լորդն էր, Լանկաշիր տոհմի լիիրավ անդամ։ Ամրոցի դիրքը շատ ձեռնտու էր պաշտպանական նպատակներով. այն գտնվում էր Իրվել գետի հովտի կտրուկ լանջին։ Իրենց կառավարման օրոք Փիլքինգթոնները Դե Բերի ընտանիքից ժառանգեցին նաև շրջակա կալվածքները։
Այժմ Բերիի ամրոցը հնագիտական պեղումների եզակի կենտրոն է։ Վերջերս հնագետները եզրահանգել են այն համոզման, որ ժամանակակից ամրոցի տեղում եղել է ավելի վաղ կառուցված տուն։ Այսպիսով, 2000 թվականին հնագիտական պեղումների ժամանակ հայտնաբերվեցին Հին ամրոցի պատեր, որոնք այժմ գտնվում են ամրոցի տարածքում, ժամանակակից պատերի ներսում։
Կրթություն
Քաղաքում և շրջանում կան մի շարք խոշոր ուսումնական հաստատություններ․
Սուրբ Անտոնիոյի գայթակղությունը (նկար, Դալի)
Պատմություն
1946 թվականին Դալին նկարել է «Սուրբ Անտոնիոյի գայթակղությունը» նկարը Գի դը Մոպասանի «Սիրելի ընկեր» նովելի մոտիվներով ամերիկացի կինոռեժիսոր Ալբերտ Լևինի նկարահանած ֆիլմի մրցույթում գայթակղված սրբի կերպարի ստեղծման համար։ Դա եղել է միակ գեղարվեստական մրցույթը, որին մասնակցել է Դալին։ Վերջին հաշվով, ֆիլմի համար ընտրված նկարի հեղինակը դարձել է սյուրռեալիստ նկարիչ Մաքս Էռնստը ։
Բերի
Կրթություն
Բերիում կա նաև Դար ալ-Ուլում ալ-Արաբիա ալ-Իսլամիա անունով մեդրեսե։
Սպորտ
Քաղաքում կա քաղաքային ֆուտբոլային ակումբ՝ Բերին (անգլերեն Bury FC), որը ստեղծվել է 1885 թվականին։ Ներկայումս խաղում է Առաջին լիգայում։ Ակումբն իր ամենամեծ հաջողություններին հասել է 19-20-րդ դարերի ավարտին, երբ ակումբի ֆուտբոլիստները գրավեցին Անգլիայի գավաթը։ Այդ ժամանակ՝ 1900 և 1903 թվականներին, համապատասխանաբար, պարտության են մատնվել այնպիսի թիմեր, ինչպիսիք են Լիվերպուլը և Դերբի Կաունտին։ Ավելին, վերջիններս տապալվեցին ջախջախիչ հաշվով՝ 6-0: Այս արդյունքը դեռ ռեկորդային է գավաթի խաղարկության եզրափակչի համար։
Ակումբի տարբեր տարիների լեգենդներն են՝
Արտաքին հղումներ
Կատեգորիա:Բնակավայրեր այբբենական կարգով
Նոր Զելանդիա
Կրթություն
Նախադպրոցական կրթության համակարգը նախատեսված է մինչև վեց տարեկան հասակի երեխաների համար։ Նախադպրոցական հաստատությունները Նոր Զելանդիայում չեն պատկանում պետությանն ու մտնում են մասնավոր բիզնեսի ոլորտի մեջ։ Միջին հաշվով նախադպրոցական տարիքի երեխաների մինչև 60 %-ը հաճախում է մանկական կրթական կենտրոններ ։
Դպրոցական կրթությունը հասանելի է հինգ տարեկան հասակից և պարտադիր է վեցից մինչև տասնվեց տարեկանների համար։ Բոլոր դպրոցներում կրթությունը տարվում է անգլերեն, իսկ որոշ մասնագիտացված դպրոցներում կրթությունը տրվում է գերազանցապես մաորի լեզվով դասավանդմամբ։ Միևնույն ժամանակ մաորի լեզուն պարտադիր առարկա է տարրական դպրոցում, և երկրի դպրոցների մեծ մասում գործում են հատուկ ծրագրեր մաորի լեզուն սովորել ցանկացողների համար։
Դպրոցում կրթությունը համապատասխանում է կրթության համաշխարհային ընդհանուր չափանիշներին, և նորզելանդական դպրոցական ճանաչվում է այն նորմերին համապատասխան, որ ներկայացվում են բրիտանական, կանադական ու ամերիկայն -ին ։
Սուրբ Անտոնիոյի գայթակղությունը (նկար, Դալի)
Նկարի վերլուծություն
Անտոնիո Մեծը իրականում գոյություն ունեցող ճգնավոր է եղել։ Ապրել է անապատում 3-րդից 4-րդ դարերում։ Գործնականում ամեն գիշեր նրան երևացել է Սատանան և գայթակղելով՝ նրան ուղարկել է բազմազան գայթակղող, մեղավոր երազներ ։ Նկարը պատկերում է Սուրբ Անտոնիոյի հակամարտությունը գայթակղությունների դեմ։ Այդ գործում նրան օգնում է խաչը՝ ճգնավորի անկոտրում հավատի խորհրդանիշը։ Սրբի մերկ մարմինը անձնավորում է նրա թուլությունը։ Նկարի կիզակետը հանդիսանում է կենդանիների շքերթը՝ տեղավորված նկարի կենտրոնում։ Շքերթը գլխավորող ձին մարմնավորում է ուժ, քաղցրասիրություն և հզորություն։ Հետո դիտողը տեսնում է փղերին, որոնցից յուրաքանչյուրն իր վրա տանում է գայթակղության պտուղները։ Ձախից առաջին փիղը տանում է իր վրա ցանկության ոսկյա գավաթը, որի մեջ կանգնած է մերկ կինը՝ իր կերպարով ընդգծերով ստեղծագործության էրոտիկ բնույթը։ Մեջտեղի փիղը տանում է իշխանության խորհրդանիշ Կոթողը, որը հիշեցնում է Հռոմի հայտնի քանդակագործ Լորենցո Բերնինիի աշխատանքը։ Հաջորդ երկու փղերը ծանրաբեռնված են Անդրեա Պալլադիոյի ոճով վենետիկյան շենքերով ։ Ետին պլանում ևս մի փիղ կա, որ տանում է ֆալլոսյան հնչերանգներով բարձր աշտարակ, իսկ ամպերի մեջ կարելի է տեսնել Էսկորիալից մի քանի բեկորներ՝ որպես օրենքի և հոգևոր կարգի խորհրդանիշ։ Փղերի ոտքերը անասելի մաշված են և թվում է, թե ուր որ է կջարդվեն ու մրգերը կլցվեն սրբի վրա։
Դալին համարել է, որ շատ առարկաներ տիրապետում են հոգևոր ուժի և ուզում էր պատկերել այդ հոգևոր ուժը իր աշխատանքներում։ Նման պատկերացումները նկարչին ներշնչել էր ոգրորվածությունը ատոմային էներգետիկայով, մասնավորապես՝ ատոմային ռումբով, որը նա համարել է առանձնապես միստիկ և հզոր ։ Այս կտավը համարվում է Դալիի աշխատանքներից առաջինը, որտեղ հեղինակը հետաքրքրություն է ցուցաբերել այնպիսի թեմաների նկատմամբ, ինչպես ձգողականության անկշռելիությունն ու չեզոքությունն են և «… սկսել է զուգակցել իր աշխատանքներում ոգեկոչությունը, դասական գեղարվեստը և ատոմային դարի կերպարները» ։
Ծանոթագրություններ
Կատեգորիա:Սյուրռեալիստներ ըստ ազգության Կատեգորիա:Իսպանացի նկարիչներ Կատեգորիա:Սալվադոր Դալիի նկարներ Կատեգորիա:Սյուրռեալիզմ Կատեգորիա:Գեղանկարիչներ ըստ ազգության Կատեգորիա:Գեղանկարիչներ
Նոր Զելանդիա
Կրթություն
Երկրում զարգացած է հեռակա ուսուցման համակարգը կրթության բոլոր մակարդակներում։ Բազմաթիվ ուսումնական հաստատություններ անցկացնում են նախապատրաստական դասընթացներ երեկոյան ժամերին ու արձակուրդներին։
Մայդան-Գոլենիշչևսկի
2001 թվականի տվյալներով Մայդան-Գոլենիշչևսկի գյուղում բնակվում էր 316 մարդ։ Բնակավայրը զբաղեցնում է 1072 կմ² տարածք։ Բնակչության խտությունը կազմում էր 294,78 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Լետիչևի շրջանի բնակավայրեր Կատեգորիա:Ուկրաինայի գյուղեր
Նոր Զելանդիա
Առողջապահություն
Առողջապահական համակարգը Նոր Զելանդիայում բազմաստիճան է, և նրա հիմքը կազմում են առողջապահության հարցերով շրջանային խորհուրդները ։ Երկրում գործում է 21 նմանատիպ կազմակերպություն, որոնց աշխատանքը ֆինանսավորվում է պետության կողմից։ Նրանց հիմնական խնդիրն է իրենց տարածքի բնակչության առողջապահական խնդիրների համալիր լուծումն ու իրենց տարածքի առողջապահական համակարգի բոլոր կառույցների ու օղակների ներգրավումը։
Նոր Զելանդիայի առողջապահական համակարգի հաջորդ օղակը կազմում են այն կազմակերպություններն ու մանսագետները, որոնք ցույց են տալիս են այսպես կոչված հիմնական բուժօգնությունը ։ Այդ հասկացությունը ներառում է արտահիվանդանոցային ծառայությունները, որ ստանում են նորզելանդացիները, ներառյալ բժիշկների ու բժշկական մասնագետների ծառայությունները, որ իրականացնում են առաջնային ընդունելություններ, այն մասնագետների ու կազմակերպությունների ծառայությունները, որ իրականացնում են բնակչության առողջության վերահսկում և կատարում են կրթական ու տեղեկատվական ծառայություններ, ատամնաբույժների ու հոգեբույժների ծառայությունները, օստեոպատների ու խիրոպրակտիկների ծառայությունները։ Հիմնական բժշկական օգնության մասնագետները, թեև կարող են ստանալ պետական սուբսիդավորում, սակայն առավել հաճախ աշխատում են ինքնուրույն, պետական բժշկական հաստատություններից դուրս։
Նոր Զելանդիայի առողջապահական համակարգի մյուս կարևոր օղակը կազմում են առողջապահության համակարգի կազմակերպությունները, որոնց թվին են պատկանում հիվանդանոցները, մասնագիտացված բժշկական կենտրոններն ու սանիտարա-հիգիենիկ հաստատությունները։
Պետությունը երկրի առողջապահական խնդիրների ամբողջ համալիրը վերահսկում է Առողջապահության նախարարության միջոցով։ Նախարարությունը պետական բյուջեի և արտաբյուջետային մուտքերի հաշվին իրականացնում է այդ ոլորտի ֆինանսավորումը։ Այդ ֆինանսավորման հիմնական նպատակն է երկրի բնակչության բոլոր շերտերի համար ապահովել բժշկական ծառայություններից հավասարաչափ օգտվելու հնարավորություն։ Հենց այդ պատճառով էլ պետական հիվանդանոցները մի շարք դեպքերում կատարում են անվճար բուժօգնություն, իսկ  պետական համակարգի շնորհիվ յուրաքանչյուր նորզելանդացի կարող է ստանալ անվճար բուժօգնություն դժբախտ պատահարի դեպքում։ Պետությունը բնակչին օգնում է նաև մեծաքանակ դեղամիջոցներ գնելու դեպքում և հատկացնում թոշակներ ու նպաստներ երկարատև հիվանդությունների ու աշխատունակության կորստի դեպքում։ Երկրում գործում է նաև բժշկական ապահովագրության զարգացած համակարգ։
Ոստիկանություն
Նոր Զելանդիայի ոստիկանությունը  երկրի պետական իրավապաշտպանական համակարգ է, որի խնդիրն է հասարակական կարգի պահպանումն ու հանցագործության դեմ պայքարը։
Առաջին ոստիկանական ստորաբաժանումը Նոր Զելանդիայում ձևավորվել է 1840 թվականին բրիտանական վեց ոստիկաններից, որոնք ուղարկվել են Նոր Զելանդիա։ 1886 թվականին առաջին անգամ ձևավորվել է միասնական իրավապաշտպանական կազմակերպություն, որ կոչվել է Նոր Զելանդիայի ոստիկանական ուժեր ։
Նոր Զելանդիայի ոստիկանությունը ղեկավարում է ազգային կառավարիչը, որն ու կոմիսարի կոչում, իսկ պետական կառավարումն իրականացվում է ոստիկանության նախարարի կողմից։ Ոստիկանության շտաբ-գրասենյակը տեղակայված է Վելինգտոնում, իսկ երկրի օպերատիվ ղեկավարման համար գործում են 12 շրջանային ոստիկանական կենտրոններ։ Ըստ աշխատանքի բնույթի՝ ոստիկանության ստորաբաժանումները բաժանված են երեք խմբի՝ Ընդհանուր ղեկավարում, Քրեական հետաքննությունների ղեկավարում և Ճանապարհային անվտանգության ղեկավարում։
Ոստիկանները նախապատրաստվում են երկրի միակ՝ Նոր Զելանդիայի թագավորական ոստիկանական քոլեջում ։ Ոստիկանության անձնակազմի թվաքանակը կազմում է շուրջ 10 500 մարդ (ներառյալ քաղաքացիական մասնագետները) ։
Հասարակական կարգի պահպանումից բացի Նոր Զելանդիայի ոստիկանությունն զբաղվում է նաև ազգային անվտանգության պահպանման, այդ թվում նաև ահաբեկչության դեմ պայքարի հարցերով։ Մի շարք դեպքերում, որ սահմանված են օրենսդրությամբ, ազգային անվտանգության պահպանման համար Նոր Զելանդիայի ոստիկանությունը կարող է դիմել երկրի Զինված ուժերի օգնությանը։ Ոստիկանության սպաները հաճախ մասնակցում են միջազգային համատեղ աշխատանքների՝ Խաղաղօվկիանոսյան երկրներու կարգի պահպանման նպատակով։ Նոր Զելանդիայի ոստիկանությունն ակտիվորեն մասնակցում է Ինտերպոլի աշխատանքներին։
Հարցումները ցույց են տվել, որ երկրի բնակչության շուրջ 60 %-ը դրական է վերաբերվում ոստիկանության աշխատանքին ։
Ոստիկանության արտակարգ կանչի համապետական հեռախոսահամարն է՝ 111։
Ազգային անվտանգության ծառայություններ
Նոր Զելանդիայի անվտանգության ծառայությունը (New Zealand Security Intelligence Service, SIS, հազվադեպ՝ NZSIS) ազգային հետախուզական ու հակահետախուզական կազմակերպությունն է, որ գործում է 1956 թվականից։ SIS-ը քաղաքացիական կազմակերպություն է, որն օրենսդրորեն սահմանափակված է օպերատիվ գործունեության մի շարք հարցերով ուղղակիորեն Նոր Զելանդիայի տարածքում։ Կազմակերպության գրասենյակը տեղակայված է երկրի մայրաքաղաք Վելինգտոնում, մասնաճյուղեր են գործում Կրայստչերչում և Օքլենդում։ Կազմակերպությունը հաշվետու է անմիջապես երկրի Նախարարների կաբինետին։ Աշխատակիցների թվաքանակը ենթադրաբար չի գերազանցում 140-ը, բյուջեն (ըստ 2006 թվականի գնահատողական վերլուծության) կազմում է շուրջ 40-45 մլն նորզելանդական դոլար ։
Կապի անվտանգության կառավարական բյուրոն (Government Communications Security Bureau, GCSB) Նոր Զելանդիայի ազգային հետախուզական կազմակերպություն է, որը կենտրոնացած է ռադիոէլետրոնային հետաուզության և կապի համակարգի անվտանգության հարցերի վերաբերյալ տեղեկատվության հավաքման ոլորտում։ Կազմակերպությունը գործում է 1977 թվականից և սկզբում ձևավորվել է որպես երկրի պաշտպանության նախարարության հետախուզական ստորաբաժանումներից մեկը։ 2000 թվականին բյուրոն ստացել է ինքնուրույն կարգավիճակ և ներկայում քաղաքացիական կազմակերպություն է, որ ենթարկվում է ուղղակիորեն Նոր Զելանդիայի կառավարությանը։ Աշխատակիցներ քանակը ենթադրաբար չի գերազանցում 300 մարդը, բյուջեն (ըստ 2006 թվականի գնահատողական վերլուծության) կազմում է շուրջ 40 մլն նորզելանդական դոլար։
Իր գործունեության տեխնիկական ապահովման համար GCSB-ը հիմնվում է դիտումների երկու կայանների վրա։ Վաիհոպաի (Waihopai) հովտի և Տանիմոանայի (Tangimoana) վերգետնյա կայանները մաս են կազմում ECHELON գլոբալ համակարգի, որ գործում է UKUS SIGINT համագործակցության շրջանակներում ։
Արտաքին հղումներ
Կատեգորիա:Նոր Զելանդիա Կատեգորիա:Կղզի պետություններ Կատեգորիա:Նախկին բրիտանական գաղութներ Կատեգորիա:ՄԱԿ-ի անդամ երկրներ Կատեգորիա:Լիբերալ ժողովրդավարություններ Կատեգորիա:Անգլիախոս երկրներ և տարածքներ Կատեգորիա:1907 հիմնադրված պետություններ և տարածքներ
Կանանց ֆուտբոլ
Կանանց ֆուտբոլ, գոյություն ուներ բավականին երկար ժամանակ, բայց մինչև 1970-ականները, երբ այն սկսեց կազմակերպված ձևեր ընդունել, սպորտը կապված էր բարեգործական խաղերի և ֆիզիկական վարժությունների հետ։ Մինչև 1970-ականները ֆուտբոլը դիտվում էր որպես տղամարդկանց սպորտ։ Կանանց ֆուտբոլի զարգացման հետ մեկտեղ ի հայտ եկան մեծ մրցումներ՝ ինչպես ազգային, այնպես էլ միջազգային մակարդակներում։ Որոշ երկրներում կանանց ֆուտբոլը կանանց համար ամենահարգված թիմային խաղերից մեկն է։ Այն նաև կանանց այն սակավաթիվ մարզաձևերից է, որտեղ կան պրոֆեսիոնալ լիգաներ։
Կանանց ֆուտբոլի ճանաչման համար պայքարը հեշտ չէր։ Այս մարզաձևն իր առաջին ծաղկումն ապրեց դեռ 1920-ականներին Մեծ Բրիտանիայում, երբ որոշ հանդիպումներ հաճախում էին ավելի քան 50,000 հանդիսատես։ Բայց 1921 թվականի դեկտեմբերի 5-ին Անգլիայի ֆուտբոլի ասոցիացիան քվեարկեց այն արգելելու համար իր անդամ ակումբների կողմից օգտագործվող բոլոր դաշտերում։ Արգելքը վերացվել է միայն 1971 թվականի հուլիսին։
Պաշտպանական գործարանների աշխատողների գավաթ
Պաշտպանական գործարանների աշխատողների գավաթը (The Munitionettes' Cup) Պաշտպանական գործարանների աշխատողների գավաթը մեկնարկել է 1917 թվականի օգոստոսին։ Այն պաշտոնապես կոչվում Էր «Թին Վեարի և Թիս Ալֆրեդ Վուդի պաշտպանական գործարանների կանանց գավաթ» («Tyne Wear & Tees Alfred Wood Munition Girls Cup»)։ Դրան մասնակցել են հյուսիսարևմտյան Անգլիայի պաշտպանական գործարանների աշխատակցուհիների թիմերը։ Առաջին գավաթակիրները դարձան «Blyth Spartans» - ը, որոնք 1918 թվականի մայիսի 18-ին Միդլսբրոուում 5-0 հաշվով հաղթեցին Բոլկոուի «Vaughan» թիմին վերախաղարկված եզրափակչում։ 1918-1919 թվականներին մրցաշրջանում Գավաթը ստացավ Ջերոուի Պալմերի նավաշինարանների թիմը, որը 1-0 հաշվով հաղթեց Նյուքասլի Հարթլփուլի Քրիստոֆեր Բրաունի թիմին։
Կանանց Անգլիայի ֆուտբոլի ասոցիացիայի մարտահրավեր գավաթ
Այն բանից հետո, երբ 1921 թվականի դեկտեմբերի 5-ին Անգլիայի ֆուտբոլի ասոցիացիան արգելեց կանանց թիմերը, ստեղծվեց կանանց Անգլիայի ֆուտբոլի ասոցիացիան, որը կազմակերպեց կանանց Անգլիայի ֆուտբոլի ասոցիացիայի կանչի գավաթը (The English Ladies' Football Association Challenge Cup)։ Արծաթե գավաթը նվիրաբերվել է ասոցիացիայի առաջին նախագահ Լեն Բրիջեթին։ Առաջին մրցաշրջանը, որին մասնակցել են 24 թիմեր, տեղի է ունեցել 1922 թվականի գարնանը։ Առաջին հաղթողը «Stoke Ladies» թիմն էր, որը 1922 թվականի հունիսի 24-ին 3-1 հաշվով հաղթեց «Doncaster and Bentley Ladies» - ին։
Գրականություն
Կատեգորիա:Ֆուտբոլ
Չին-հնդկական սահմանային պատերազմ (1962)
Չին-հնդկական սահմանային պատերազմ, բարձրլեռնային սահմանային տարաձայնություն Չինաստանի և Հնդկաստանի միջև 1962 թվականին։
Պատճառները
Նախկին Բրիտանական Հնդկաստանի և Տիբեթի միջև սահմանագծի չկարգավորված հարցը։ Վիճվող տարածքները բաժանվել են երկու մասի։ Նրանցից մեկը, 518 կմ² տարածքով, գտնվում էր Կաշմիր նահանգի հյուսիս-արևելքում, դրանցից հայտնի է, օրինակ Աքսայչինը ։ Երկրորդ վիճարկվող տարածքը գտնվում էր ժամանակակից Արունաչալ Պրադեշ նահագնի հյուսիսային մասում, զբաղեցնում է 82,88 հազ. կմ²՝ 700 կմ երկարությամբ ձգվելով սահմանային հատվածի վրա։
Երկրների միջև հարաբերությունների սրման պատճառներից մեկն այն էր, որ Հնդկաստանը հայտնաբերել է Չինաստանի կողմից կառուցված ճանապարհը Աքսայչինի միջով, որը, թերևս, կառուցվել է Տիբեթի մուտքի բարելավման համար, որտեղ իրավիճակը եղել է լարված։ 1960 թվականին Չինաստանը առաջարկում է Հնդկաստանին հանձնել արևելյան վիճահարույց տարածքը՝ արևմտյան մասում ազատության դիմաց ։ Մեկ այլ տարբերակի համաձայն՝ չինական ներխուժման իրական պատճառը եղել է Հնդկաստանի՝ ապաստանի իրավունքով Դալայ լամա XIV-ին վերապահումը, ով փախել էր Տիբեթից, չինացիների գրավումից հետո .:
Տարաձայնության ընթացքը
1960 թվականի հուլիսին տեղի է ունենում առաջին կրակային կոնտակտը ուժերի միջև՝ արևելյան վիճելի տարածքում, իսկ հոկտեմբերին եղել է ռազմական փոխգործողություն արևմտյն հատվածում։
Գիյոմ դը Մաշո
Գիյոմ դը Մաշո (Guillaume de Machaut կամ Machault,, ), ֆրանսիացի բանաստեղծ, երգահան, ճարտասանական դպրոցի հիմնադիր։
Ճանաչված է «Գիրք իսկապես պատահածի մասին» (1365 թվական) պոեմով։ Նա Վաղ Վերածննդի երաժշտության «Արս նովա» («Նոր արվեստ») ուղղության ներկայացուցիչն է։ Հոգևոր երաժշտության (մոտետներ, պատմության մեջ առաջին քառաձայն մեսսան) հետ ստեղծել է գործիքային նվագակցությամբ երգեր (վիրելե, բալլադ, ռոնդո և այլն)՝ տրուվերների երաժշտա-բանաստեղծական ավանդույթներին զուգակցելով նոր բազմաձայնության արվեստը։
Արտաքին հղումներ
Կատեգորիա:Ֆրանսիացի գրողներ Կատեգորիա:Ֆրանսիացի բանաստեղծներ Կատեգորիա:Ֆրանսալեզու բանաստեղծներ Կատեգորիա:Ֆրանսալեզու գրողներ Կատեգորիա:Ֆրանսիացի երգահաններ Կատեգորիա:Ֆրանսիացի կոմպոզիտորներ Կատեգորիա:Միջնադարյան բանաստեղծներ
Պանովո (գյուղ, Տյոմկինսկի շրջան)
Պանովո (Паново), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Զախարինկա (գյուղ, Պոչինկովսկի շրջան)
Զախարինկա (Захаринка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Մուղնու Ավետարան
Մուղնու ավետարան, 11-րդ դարի հայկական մագաղաթյա ձեռագիր Ավետարան։
«Մուղնու ավետարան» է կոչվում հարյուր տարի՝ 1822—1922 թվականներին Թիֆլիսի Մուղնու Սուրբ Գևորգ եկեղեցում գտնվելու համար։ Մինչ այդ, մի քանի հարյուր տարի, Հաղպատում էր, որի պատճառով համարվում էր այնտեղ գրված և նկարազարդված։ Այժմ պահպանվում է Երևանի Մեսրոպ Մաշտոցի անվան Մատենադարանում։ Հայ ձեռագրական մշակույթի գլուխգործոցներից է, 42 սմ X 32,5 սմ մեծությամբ 380 բարձրորակ մագաղաթյա թերթերի վրա երկաթագրով գրված և բազմերանգ նկարազարդված։
Գրիչն ու նկարիչը Մարիամի և Դավթի որդի Հովհաննես Սանդղկավանեցին է, որի արվեստանոցը գտնվում էր Արշարունյաց գավառի Կաղզվան քաղաքին մոտ՝ Սանդղկավանքում։ «Մուղնու ավետարանը» գրվել և նկարազարդվել է, ամենայն հավանականությամբ, մինչև 1060 թվականը։ Մինչ այդ մեզ հայտնի ամենահարուստ նկարազարդված ձեռագրերից է։ Բազմերանգ են 10 խորանները և 12 տերունական նկարները, ինչպես նաև չորս ավետարանիչներն ու ավետարանառաջները, որոնք գտնվում են յուրաքանչյուր Ավետարանի սկզբում։
Այս ձեռագրում առաջին անգամ հանդիպում ենք գլխազարդերի և զարդագրերի։ Հովհաննես Սանդղկավանեցու 1053 թվականի ձեռագրի հիշատակագրություններում պահպանվել են ներկեր, մագաղաթ պատրաստողների և այլ արհեստավորների անուններ, որոնք ցույց են տալիս, որ Սանդղկավանքում եղել է գրչության և մանրանկարչության խոշոր արվեստանոց, ուր նկարազարդվել են բազմաթիվ ձեռագրեր։ Դրանցից մեզ հասածները, ըստ Լիդիա Դուռնովոյի, «ցույց են տալիս, որ նրանք սկիզբ են առնում մի մեծ, «ակադեմիական» կարգի արվեստանոցից, որտեղ ստեղծվել են ամենաբազմազան նշանակալից գործեր՝ իրենց տարբերակներով, և որ այդ աշխատանքներին իրենց մասնակցությունն են բերել վարպետ նկարիչներ»։
Արտաքին հղումներ
Կատեգորիա:Աստվածաշունչ
(4358) Լինն
(4358) Լինն (Lynn), աստերոիդ աստերոիդների հիմնական գոտում։ Հայտնաբերվել է 1909 թվականի հոկտեմբերի 5-ին Ֆիլիպ Կովելի կողմից Գրինվիչում ։
Միջին հեռավորությունը Արեգակից կազմում է 2,60567 ա. մ., առավելագույնը մոտենում է 2,1555 ա. մ. հեռավորության վրա և հեռանում 3,0558 ա. մ. ։ Արեգակի շուրջ մեկ ամբողջական պտույտ է կատարում 1536,31 երկրային օրվա ընթացքում, իր ուղեծրով շարժվելով միջինում 0,234328 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,09° անկյուն։
Արտաքին հղումներ
Կատեգորիա:1909 թվականին հայտնաբերված աստղագիտական մարմիններ Կատեգորիա:Ֆիլիպ Կովելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վլադիմիրովկա (գյուղ, Վլադիմիր-Վոլինի շրջան)
Վլադիմիրովկա (Володимирівка, Włodzimierzówka), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1235 թվականին։
2001 թվականի տվյալներով Վլադիմիրովկա գյուղում բնակվում էր 267 մարդ։ Բնակավայրը զբաղեցնում է 1,06 կմ² տարածք։ Բնակչության խտությունը կազմում էր 251,89 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Վլադիմիր-Վոլինի շրջանի բնակավայրեր Կատեգորիա:Ուկրաինայի գյուղեր Կատեգորիա:1235 թվականին հիմնադրված բնակավայրեր
Ֆրիդենֆելս
Ֆրիդենֆելս (Friedenfels), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 1297 մարդ (ըստ 2010 թվականի դեկտեմբերի 31-ի) ։ Տարածքը կազմում է 16.28 կմ2։ Պաշտոնական կոդ՝ 09 3 77 118։ Կոմունան կազմված է 12 գյուղական շրջաններից։
Վիրջինիա Բիչ
Վիրջինիա Բիչ (Virginia Beach ), քաղաք ԱՄՆ-ի արևելյան մասում, Վիրջինիա նահանգում։ Այն Վիրջինիայի ամենամեծ քաղաքն է և 41-րդը ԱՄՆ-ում։ Գտնվում է Ատլանտյան օվկիանոսի ափին։ 2006 թ-ի տվյալներով քաղաքի բնակչությունը կազմում է 435 619 մարդ։ Քաղաքը ամենահայտնի առողջարանային քաղաքն է ԱՄՆ-ի արևելյան ափում։ Քաղաքի բնակչության մեծամասնությունը կազմում են սպիտակամորթները։
Ծանոթագրություններ
Կատեգորիա:ԱՄՆ-ի քաղաքներ Կատեգորիա:1906 թվականին հիմնադրված բնակավայրեր
Մարտին Վինտերկորն
Մարտին Վինտերկորն (Martin Winterkorn, ), գերմանացի կառավարիչ, Volkswagen կոնցեռնի գործադիր տնօրեն և տնօրենների խորհրդի նախկին նախագահ (2007-2015), Audi և Porsche Automobil Holding դիտորդական խորհրդի նախագահ։
Կենսագրություն
Ծնվել է 1947 թվականի մայիսի 24-ին Լեոնբերգ քաղաքում։ 1966-1973 թվականներին սովորել է մետաղագործություն և մետաղների ֆիզիկա Շտուտգարտի համալսարանում։ 1973-1977 թվականներին սովորել է Մաքս Պլանկի ընկերության գծով և ստացել դոկտորի աստիճան։
1977 թվականին նա սկսել է աշխատել Robert Bosch GmbH ընկերությունում՝ որպես նյութերի մշակման մասնագետի օգնական։ 1978-1981 թվականներին այդ ընկերությունում գլխավորել է «Նյութեր և մշակում» խումբը, որն աշխատել է «Սառնագենտային խտացուցիչների մշակման ուղղությամբ»։
1993 թվականին ստացել է Volkswagen ընկերության որակի վերահսկման խմբի ղեկավարի պաշտոնը։ 1995 թվականի հունիսից նաև պատասխանատու էր կոնցեռնի արտադրանքի կառավարման համար։ 1996թ. հունվարից դարձել է ընկերության տեխնիկական զարգացման բաժնի առևտրային նշանների կառավարման խորհրդի անդամ։ 2000 թվականի հուլիսից՝ նույն բաժնի Volkswagen տեխնիկական զարգացման խորհրդի անդամ։ Մեծ դեր է խաղացել Volkswagen New Beetle մոդելի թողարկման հաստատման գործում։
2002 թվականի մարտի 1-ից դարձել Է Audi-ի տնօրենների խորհրդի նախագահ, գլխավորել Է Audi brand group ընկերությունների խումբը, որն իր մեջ ներառում է SEAT և Lamborghini: Պատասխանատու էր Audi-ի տեխնիկական զարգացման համար 2003 թվականի հունվարի 1-ից։ 2007 թվականի հունվարի 1-ին փոխարինել է Բերնդ Պիշետսրիդերին Volkswagen-ի գլխավոր տնօրենի պաշտոնում ։
Ամուսնացած է, ունի երկու երեխա։ Կաթոլիկ է ։
Պատվավոր կոչումներ
2003 թվականի հունիսից հանդիսանում է Բուդապեշտի տեխնոլոգիաների և տնտեսագիտության համալսարանի պատվավոր պրոֆեսոր՝ ի նշան գիտական հետազոտություններին աջակցելու արժանիքների ճանաչման։ 2004 թվականի օգոստոսից Դրեզդենի տեխնիկական համալսարանի պատվավոր պրոֆեսոր է «Թեթև նյութեր ավտոմոբիլային արդյունաբերության մեջ» աշխատանքի համար։ 2006 թվականի հուլիսի 5-ին պարգևատրվել է «Վաստակի համար» շքանշանով, որը համարվում է Բավարիայում բարձրագույն պետական պարգև ։ 2007 և 2008 թվականներին ընդգրկվել է Motor Trend ավտոմոբիլային ամսագրի Power List ցանկում։
Արտաքին հղումներ
Կատեգորիա:Շտուտգարտի համալսարանի շրջանավարտներ Կատեգորիա:Գերմանացի հռոմեական կաթոլիկներ
Արցախյան պատերազմում զոհված ազատամարտիկների ցանկ
Այստեղ ներկայացված են Արցախյան պատերազմում զոհված ազատամարտիկների ամբողջական (շուրջ 6 500 հոգուց բաղկացած) ցանկը։ Ներքևում տեղադրված աղյուսակում ներկայացված են ազատամարտիկների ազգանունների առաջին տառերը։
Մայդան-Սախնովսկի
Մայդան-Սախնովսկի (Майдан-Сахнівський), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Մայդան-Սախնովսկի գյուղում բնակվում էր 62 մարդ։ Բնակավայրը զբաղեցնում է 0,603 կմ² տարածք։ Բնակչության խտությունը կազմում էր 102,82 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Լետիչևի շրջանի բնակավայրեր Կատեգորիա:Ուկրաինայի գյուղեր
Աչախարման
Աչախարման, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Օհայո շրջան (Կենտուկի)
Օհայո շրջան (Ohio County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.538 կմ² է, բնակչությունը՝ 23.842 մարդ (2010 թվականի տվյալներով)։ Շրջկենտրոնն է Հարտֆորդ բնակավայրը։ Կազմավորվել է 1798 թվականին։
Կատեգորիա:Կենտուկիի շրջաններ
Դոնթի մեթոդ
Նկարագրություն
Տեղ շնորհելուց հետո վերահաշվարկվում է քվոտան հաշվի առնելով նոր ստացված մանդատը  ։
Օրինակ
Ենթադրենք, 10 պատգամավոր ունեցող օրենսդիր մարմնի ընտրությանը մասնակցած երեք քաղաքական ուժեր ստացել են 50, 42 և 19 հազար ձայներ։ Դոնթի մեթոդով նրանք կստանան համապատասխանաբար 5, 4 և 1 տեղեր։ Ստորև ներկայացված աղյուսակը ցույց է տալիս մեթոդի կիրառումը քայլ առ քայլ։ Յուրաքանչյուր քայլում նշված է կուսակցության քվոտան, նրանցից առավելագույնը թավատառ է։
Կիրառումը Հայաստանում
2016 թվականին ընդունված ընտրական օրենսգրքով Հայաստանի Հանրապետության Ազգային ժողովում ազգային փոքրմասնության և ռեյտինգային թեկնածուների մանդատները բաշխվում են Դոնթի Մեթոդով ։ Մեթոդը կիրառվել է ՀՀ Ազգային Ժողովի 2017 թվականի և 2018 թվականի արտահերթ ընտրություններում։
Արտաքին հղումներ
Կատեգորիա:Ընտրական համակարգեր
Պանովո-Լեոնտևո
Պանովո-Լեոնտևո (Паново-Леонтьево), գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Գագինսկի շրջանի բնակավայրեր
Զախարինո (գյուղ, Սմոլենսկի շրջան)
Զախարինո (Захарино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 55 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Նյու Քի
Նյու Քի (New Quay, Cei Newydd - «Նոր նավահանգիստ»), փոքր ծովափնյա քաղաք է Մեծ Բրիտանիայի Ուելս նահանգի Կերեդիգիոն կոմսությունում, որի բնակչությունը կազմում է մոտ 1200 մարդ։ Գտնվում է Քարդիգանի ծոցի ափին։ Քաղաքն ունի ծովախորշ և մեծ ավազոտ լողափ, ըստ այդմ հանրաճանաչ հանգստավայր է սըրֆինգի և ձկնորսության համար ։
Զբոսաշրջիկություն և տեսարժան վայրեր
Հանգստացողների համար հիմնական գրավչությունն այստեղ գեղատեսիլ նավահանգիստն ու ավազոտ ափն է, ինչպես նաև դելֆիններին տեսնելու հնարավորությունը, որոնք ապրում են Կարդիգանի ծոցում։ Քաղաքում կա ժառանգության և վայրի բնության ծովային կենտրոններ, ինչպես նաև խանութներ և ռեստորաններ։ Նյու Քիից ոչ հեռու գտնվում է Ուելսի ամենամեծ մեղվաբուծարանը, որտեղ կարելի է գնել մեղր, մեդովուխան և մեղրամոմ։ Քաղաքի շրջակայքում կան պարկեր և ավտոկայանատեղեր։
Քարդիգանի ամենամյա ռեգատան անցկացվում է 1870-ական թվականներից ի վեր և այժմ ներառում է նաև ծովափնյա մրցումներ (լող, թիավարում և այլն) և նավակների ու նավերի մրցարշավ ։
Զբոսաշրջային բիզնեսից բացի բնակչությունը զբաղվում է ձկնորսությամբ և ձկնարտադրությամբ։
Տեղական միջոցներ
Բացի խանութներից, բանկերից, ռեստորաններից և պանդոկներից, Նյու Քին ունի մեծ տարրական դպրոց, վիրաբուժության բաժանմունք և փոքրիկ գրադարան։
Քաղաքն ունի նաև հրշեջ կայան և RNLI կայան՝ երկու փրկարար նավով ։
Հասարակական տրանսպորտը կանոնավոր կապեր է ապահովում Աբերայրոնի, Քարդիգանի և Աբերիստուիտի հետ։
Կապեր Դիլան Թոմասի հետ
Նյու Քին Ուելսի այն եզակի վայրերից մեկն է, որը կապված է գրող Դիլան Թոմասի հետ, որն այստեղ ապրել էր 1944-ի սեպտեմբերից մինչև 1945-ի մայիսը ։ Ըստ այդմ, քաղաքը համարվում է Llareggub գյուղի նախատիպը, որը նշվում է Թոմասի «Կաթնային անտառի ստվերի տակ» արձակում ։
«Արգելված սեր» ֆիլմի մեծ մասը նկարահանվել է Նյու Քիի շրջակայքում։ Ֆիլմը պատմում է Դիլան Թոմասի, նրա կնոջ՝ Քեյթլին Մակնամարայի և նրանց ընկերների՝ Կիլիկովներ ամուսնական զույգի մասին ։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:1748 թվականին հիմնադրված բնակավայրեր Կատեգորիա:Ուելսի քաղաքներ
Նիմ
Նիմ (Nîmes, Nimes), քաղաք Ֆրանսիայի հարավում։ Գար դեպարտամենտի պրեֆեկտուրան (վարչական կենտրոնը)։ Մտնում է Լանգեդոկ-Ռուսիյոն շրջանի մեջ։
Աշխարհագրություն
Նիմը գտնվում է Պրովանսի սահմանին, 35 կմ հյուսիս միջերկրածովյան ափեզրից, և 20 կմ արևմուտք Ռոն գետից, Գարրիգ սարահարթի ստորոտի մոտ։
Պատմություն
Նիմ (Nemausus) վաղ ժամանակներում եղել է գալլական ցեղերի մայրաքաղաքը, ովքեր մ.թ.ա. 121 թվականին հնազանդվել են հռոմեացիներին։ Կելտական բնակավայրի տեղում կայսր Օգոստոսը նոր քաղաք է հիմնել։ Գինեգործական շրջանում հարմար դիրքի և կայսեր կողմից տրամադրած արտոնությունների շնորհիվ Նիմ քաղաքը դարձել էր Հարավային Ֆրանսիայի խոշորագույն քաղաքներից մեկը։ V դարում այն թալանել են վանդալները և վեստգոթերը, որոնք VIII դարում վտարվել են արաբների կողմից։
Տեսարժան վայրեր
Ֆրանսիայի ոչ մի քաղաք չի կարող համեմատվել Նիմի հետ հին հռոմեական ճարտարապետության հուշարձանների քանակությամբ և պահպանվածության աստիճանով՝
Խորհրդանիշներ
Նիմ քաղաքի խորհրդանիշը կրկնում է մետաղադրամի դիզայնը (հռոմեական ասը), որը հատվել է քաղաքում մեր թվարկության սկզբին։ Դրա վրա պատկերված էր արմավենու ծառին շղթայված կոկորդիլոս, որը Եգիպտոսի Հռոմին ենթարկվելու խորհրդանիշն էր։ Ավելի ներքև գտնվում էին COL NEM տառերը՝ «Colony of Nemausus» :
Միջին դարերում այդ խորհրդանիշի մասին հիշատակությունները կորել են։ 1226 թվականի կնիքի վրա պատկերված են չորս քաղաքային հյուպատոսներ (այժմ այդ խորհրդանիշը պատկանում է Նիմի հյուպատոսների գիտական քոլեջին, Docte collège des Consuls de Nîmes)։ Ենթադրվում է, որ Նիմ քաղաքի զինանշանը այդ ժամանակ իրենից ներկայացնում էր ամբողջովին կարմիր վահան, ինչը խորհրդանշում էր Նարբոնի վիկոնտների պատկանելությունը։
XVI դարում Նիմի հյուպատոսներն որոշեցին զինանշանի վրա տեղադրել ոսկե ցուլին, ենթադրաբար, այն պատճառով, որ ցուլը վաղ ժամանակներից զգալի դեր էր խաղում քաղաքային մշակույթում։ Ֆրանսիայի նախագահ Ֆրանցիսկոս I-ը դա թույլ տվեց 1516 թվականի ապրիլին։
Նիմի զինանշանի այժմյան տեսքը ստեղծել է Ֆիլիպ Սթարկը։
Արտաքին հղումներ
Կատեգորիա:Ֆրանսիայի քաղաքներ
Բուրչեի
Բուրչեի (Burcei), կոմունա Իտալիայում, գտնվում է Սարդինիա մարզի Կալիարի գավառում ։ Բնակչությունը 2978 մարդ, բնակչության խտությունը 31,36 կմ²։ Զբաղեցնում է 94,97 կմ² տարածք։ Փոստային ինդեքս՝ 9040։ Հեռախոսային կոդ՝ 070։
Կոմունայի հովանավորն է Սուրբ Կույս Մարիամը (Nostra Signora di Monserrat): Տոնը նշվում է սեպտեմբերի 8-ին։
Հովհաննավանքի գրչության կենտրոն
Հովհաննավանքի գրչության կենտրոն, Այրարատյան աշխարհի հնագույն մշակութային կենտրոններից։ Ըստ ավանդության, Ղազար Փարպեցին այստեղ է գրել իր Պատմությունը։ 6-րդ դարի կեսերին հիշվում է ոմն Գևորգ Մանկիկ, որն այստեղ էր եկել Դվինից և ձեռագրեր էր ընդօրինակում։ 12-րդ դարի կեսերին նշանավոր մատենագետ Գրիգոր Տոաեորդու ներկայությունը Հովհաննավանքում վկայում է մշակութային կյանքի աշխուժացման մասին։ Այդ շրջանից մեզ են հասել ճառընտիրներ՝ գրված և նկարազարդված հաստ թղթի վրա։ Հովհաննավանքի գրչության կենտրոնը բեղմնավոր գործունեություն է ծավալել Համազասպ Մամիկոնյանի առաջնորդության օրոք։ Նա ընդօրինակել է տվել հայոց պատմագրքերը, որոնց մի մասը մեզ հասած այդ երկերի հնագույն օրինակներն են։ Մամիկոնյանի գործունեությունը շարունակել է նրա ազգական Ներսեսը, որն ինքն է ձեռագրեր արտագրել։ 15-րդ դարի նշանավոր է նույնպես գրչության հովանավոր Գաբրիել վարժապետը։ 16-րդ դարի վերջերից Հովհաննավանքի դպրոցում ուսումնասիրել են նաև տոմարական արվեստ, փիլիսոփայություն և երաժշտություն։ 17-րդ դարի կեսերին դպրոցը տնօրինել է Զաքարիա Վաղարշապատցի վարդապետը (աշակերտել է Երևանի Անանիա Առաքյալի անապատի դպրոցի վարդապետ Մովսես Տաթևացուն)։ Նրան հաջորդել է Զաքարիա Քանաքեռցի պատմիչը, որի երկերում մեծ տեղ է արված Հովահաննավանքի պատմությանը։ Հովհաննավանքից մեզ հասած շուրջ 20 ձեոագիր պահվում է Երևանի Մեսրոպ Մաշտոցի անվան Մատենադարանում։
Գրականություն
Կատեգորիա:Հայ գրչության կենտրոններ
Կրեշչիկովո (գյուղ, Սերեդինա-Բուդայի շրջան)
Կրեշչիկովո (Хрещикове), գյուղ Ուկրաինայի Սումիի մարզի Սերեդինա-Բուդայի շրջանում։
1988 թվականի տվյալներով Կրեշչիկովո գյուղում բնակվում էր 20 մարդ։
Արտաքին հղումներ
Կատեգորիա:Ուկրաինայի Սումիի մարզի Սերեդինա-Բուդայի շրջանի բնակավայրեր Կատեգորիա:Ուկրաինայի գյուղեր
Դրեզդենկո
Դրեզդենկո (Drezdenko, Driesen), քաղաք Լեհաստանի Լյուբուշյան վոևոդությունում։ Ունի 10,74 կմ² տարածք։ Բնակչությունը՝ 10421 մարդ (2004 թվականի տվյալներով)։
Արտաքին հղումներ
Կատեգորիա:Լեհաստանի քաղաքներ
(4359) Բերլաջե
(4359) Բերլաջե (Berlage), աստերոիդ աստերոիդների հիմնական գոտում։ Հայտնաբերվել է 1935 թվականի սեպտեմբերի 28-ին Հենրիկ վան Գենտի կողմից Յոհանեսբուրգում ։
Միջին հեռավորությունը Արեգակից կազմում է 2,153032 ա. մ., առավելագույնը մոտենում է 1,7958 ա. մ. հեռավորության վրա և հեռանում 2,5103 ա. մ. ։ Արեգակի շուրջ մեկ ամբողջական պտույտ է կատարում 1153,92 երկրային օրվա ընթացքում, իր ուղեծրով շարժվելով միջինում 0,311981 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,14° անկյուն։
Արտաքին հղումներ
Կատեգորիա:1935 թվականին հայտնաբերված աստղագիտական մարմիններ Կատեգորիա:Հենրիկ վան Գենտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սավիորե դել Ադամելլո
Սավիորե դել Ադամելլո  (Saviore dell'Adamello)՝ կոմունա Իտալիայում, գտնվում է Լոմբարդիա մարզի Բրեշիա գավառում ։
Օգոստոսի 15-ին կոմունայում նշվում է Սուրբ Աստվածածնի Վերափոխման տոնը։ Կոմունայի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Զավեն Բշտիկյան
Զավեն Բշտիկյան, հայ լուսանկարիչ։ «Սովետական Հայաստան» օրաթերթի, այնուհետև՝ «Մունետիկ» շաբաթաթերթի ֆոտոթղթակից։
Կենսագրություն
Զավեն Բշտիկյանը ծնվել է 1930 թվականին Բեյրութում։ Սովորել է Բեյրութի Մխիթարյան վարժարանում։ 1946 թվականին հայրենադարձել է։ Որպես լուսանկարիչ փորձառություն է ձեռք բերել Պարգև Չոլագյանի մոտ։ Եղել է «Սովետական Հայաստան» օրաթերթի ֆոտոթղթակից, 1952 թվականից՝ «Հայաստանի աշխատավորուհի» ամսագրի գլխավոր լուսանկարիչ։ Ստեղծել է կնոջ կերպարը ներկայացնող լուսանկարչական պատկերասրահ, որը եզակի է հայ լուսանկարչության պատմության մեջ իր ծավալով և մշակութաբանական արժեքով։ Բշտիկյանի նատուրալիստական լուսանկարները ներկայացնում են Խորհրդային Հայաստանի կանանց կյանքի բոլոր բնագավառներում՝ ներկայացնելով կնոջ առաջադեմ կերպարը՝ համատեղված ավանդական, պահպանողական հայացքների հետ։ Արխիվի մեջ հատուկ նշանակություն ունեն Բշտիկյանի՝ կանանց նորաձևությունը գովազդող լուսանկարները ։
Լրագրողական լուսանկարչությունից բացի Բշտիկյանը եղել է գեղարվեստական լուսանկարչության ներկայացուցիչ ։
Մասնակցել է բազմաթիվ հանրապետական և միութենական մրցույթների։ Լենինգրադում կայացած համամիութենական գլխավոր ստուգատեսում արժանացել  է հատուկ մրցանակի և արծաթե մեդալի։
1985 թվականին թողնելով լուսանկարչությունը՝ Բշտիկյանը զբաղվել է նկարչությամբ ։
Ծանոթագրություններ
Կատեգորիա:Հայ լուսանկարիչներ
Լուչո Բատիստի
Լուչո Բատիստի (Lucio Battisti, ), իտալացի երգիչ և կոմպոզիտոր, ում երգերը աչքի ընկնող դեր են խաղացել 1960-ական և 1970-ական թվականների իտալական երգարվեստում ։ Հաճախ հենց ինքն է հանդես եկել իր գրած երգերի կատարմամբ, թեև երգեր է գրել նաև ուրիշ արտիստների համար։ 1969-1994 թվականների միջակայքում թողարկել է ստուդիական 18 ալբոմ, իր երաժշտական կարիերայի ընթացքում վաճառել ավելի քան 25 միլիոն օրինակ ձայնագրություններ։ Նրա երգերը թարգմանվել, հնչել, ձայնագրվել են նաև իսպաներեն (մի քանի ալբոմ), անգլերեն (մեկ ալբոմ), ֆրանսերեն (երկու ալբոմ), գերմաներեն (մեկ ալբոմ)։
Իտալական փոփ երաժշտության պատմության մեջ Լուչո Բատիստին համարվում է նորարարությամբ աչքի ընկած և առավել ազդեցիկ արվեստագետներից մեկը։
Արտաքին հղումներ
Կատեգորիա:Իտալացի երգիչներ Կատեգորիա:Իտալացի կոմպոզիտորներ Կատեգորիա:20-րդ դարի երգիչներ Կատեգորիա:20-րդ դարի կոմպոզիտորներ Կատեգորիա:Փոփ երգիչներ Կատեգորիա:Երգերի հեղինակներ
Հնէաբանություն
Հնէաբանություն, գիտություն երկրաբանական ժամանակաշրջանների օրգանական աշխարհի, դրա զարգացման օրինաչափությունների մասին՝ կապված երկրի զարգացման պատմության հետ։ Հնէաբանությունն ուսումնասիրում է ապարաշերտերի մեջ պահպանված օրգանիզմների բրածոները և դրանց կենսագործունեության հետքերը։ Ըստ հետազոտման առարկայի հնէաբանությունը կենսաբանական գիտություն է՝ սերտորեն կապված երկրաբանական գիտությունների հետ (կենսաշերտագրություն, երկրաբանություն, լիթոլոգիա)։ Հնէաբանության տվյալների վրա են հիմնված ապարների հարաբերական հասակի որոշման կենսաշերտագրական մեթոդը, երկրաբանական պատմության պարբերացումը, մասամբ՝ անցյալ ֆիզիկաաշխարհագրական պայմանների պատկերի վերականգնումը։ Հնէաբանությունը բաղկացած է հնակենդանաբանություն և հնաբուսաբանություն բաժիններից։ ՀՀ տարածքը կազմող տարբեր հասակի ապարաշերտերը պարփակում են բազմատեսակ ու բազմաթիվ բրածոներ (ֆորամինիֆերներ, բուստեր, օստրակոդներ, ուսոտանիներ, փորոտանիներ, երկփեղկանիներ, գլխոտանիներ, փշամորթներ, կաթնասուններ, ծաղկավոր բույսեր)։ ՀՀ տարածքի մինչքեմբրիի ապարներում բրածոներ չեն հայտնաբերվել։ Հայկական լեռնաշխարհին վերաբերող առաջին հնէաբանական տեղեկությունները տրված են Հ. Աբիխի, Վ. Մյոլերի, Կ. Ռեդլիխի, Ա. Ղուկասովի, Պ. Բոնեի աշխատություններում (XIX դարի 2-րդ կես)։ ՀՀ տարածքում հնէաբանական ուսումնասիրություններով զբաղվել են Բ. Մեֆերտը, Վ. Ռենգարտենը, Գ. Կրիմհոլցը, Մ. Աբրահամյանը, Ա. Գաբրիելյանը, Ն. Ազարյանը, Ա. Աթաբեկյանը, Ս. Մեժլումյանը և ուրիշներ (բրածո կենդանիներ), Ա. Թախտաջյանը, Ս. Կրիշտոֆովիչը և ուրիշներ (բրածո բույսեր)։ Հանրապետության հնէաբանական (հնակենդաբանական) ուսումնասիրությունների արդյունքներն ամփոփված են «ՀԽՍՀ բրածո ֆաունայի ատլաս» մենագրությունում (ռուսերեն, 1974)։ Հնէաբանական գիտական աշխատանքներ տարվում են ՀՀ ԳԱԱ երկրաբանական գիտությունների ինստիտուտում, ԵՊՀ-ում, ՀՀ բնապահպանության նախարարության երկրաբանական վարչությունում։
Կատեգորիա:Հնէաբանություն Կատեգորիա:Գիտություններ Երկրի մասին
Ունա (Սավայի վտակ)
Ունա (Уна), գետ Խորվաթիայում և Բոսնիա և Հերցեգովինայում։ Ընդհանուր երկարությունը 214.6 կիլոմետր է, ջրահավաք ավազանի մակերեսը՝ 9829 քառակուսի կիլոմետր, ջրի միջին ծախսը՝ վայրկյանում 202 խորանարդ մետր։ Վարկածներից մեկի համաձայն՝ գետի անվանադիրը հին հռոմեացիներն են, ովքեր, նրանով հիացած, անվանել են Una, այսինքն՝ թիվ մեկ (Una).: Ըստ մեկ այլ վարկածի՝ գետի անունը առնչվում է հնդեվրոպական *unt արմատին, որ սկզբնապես նշանակել է "ալիք":
Բնութագիր
Ունայի ակունքը գտնվում է Խորվաթիայում՝ Դինարյան բարձրավանդակի Ստրաժբենիցա սարի հյուսիսարևելյան լանջին։ Խորվաթիայի տարածքով չորս կիլոմետր հոսելով՝ գետը հասնում է Բոսնիա և Հերցեգովինա, դառնում բնական սահման նախ՝ վերջինիս ու Խորվաթիայի, ապա՝ Բոսնիա և Հերցեգովինայի ու Սերբիայի միջև, մինչև որ Յասենովեց քաղաքի մերձակայքում միախառնվում է Սավային։
Վերին հոսանքում գետը լեռնային է, հոսքը բուռն է, արագ, սահանքներով առատ։ Միջին և ստորին հոսանքներում գետի ընթացքը դանդաղում է, հունը դառնում է ոլորապտույտ։ Գարնանն ու աշնանը գետը հաճախ հորդանում է, դուրս գալիս ափերից։ Ստորին հոսանքում նավարկելի է ոչ մեծ նավերի համար։
Ունայի ափերին են գտնվում Մարտին Բրոդ, Բիհաչ, Բոսանսկա Կրուպա, Բոսանսկի Նովի, Կոզարսկա Դուբիցա (նախկին Բոսանսկա Դուբիցա, Բոսնիա և Հերցեգովինա); Դվոր, Հրվատսկա Դուբիցա (Խորվաթիա) քաղաքները։
Գետի խոշոր վտակներն են Ունացը, Սանան, Կլոկոտն ու Կրուշնիցան:.
Ունան կանոնավոր կերպով դիտարկումների և ջրաբանական չափումների է ենթարկվում Խորվաթիայի տարածքում, Հրվատսկա Կոստանիցա քաղաքի մերձակայքում ։
Ունայի գետահովիտն աչքի է ընկնում բնական բազմազանությամբ։ Այստեղ աճում են շուրջ 170 տեսակի հազվագյուտ բույսեր, որոնցից մեկը՝ զանգակածաղկի մի յուրատիպ տեսակ գետի պատվին կոչվել է Campanula unensis: Գետի ջրերում բազմանում են 28 տեսակի ձկներ, այդ թվում՝ դանուբյան սաղմոն, որ ամենախոշորն է այդ 28 ձկնատեսակների մեջ։
Ստեղծվել է Ունայի ազգային պարկ, որը գետահովտից բացի ընդգրկում է շրջակա լեռնային կուսական անտառները։ Այս և խորվաթական Լճերի ազգային պարկի գրեթե սահմանակից լինելը այդ վայրերը դարձնում է չափազանց գրավիչ հազարավոր մարդկանց համար։ Հարևան երկու ժողովուրդների պատմական, մշակութային հոգեհարազատությունը ևս նկատի առնելով՝ երբեմն առաջարկություններ են արվում երկու ազգային պարկերի կառավարումն ու զարգացման ծրագրերի կենսագործումը համատաղ իրականացնելու վերաբերյալ ։
Գետի հետ կապված կարևոր իրադարձություններից է ամեն տարի անցկացվող Ունայի միջազգային ռեգատան, որի մասնակիցները նավակներով, մակույկներով, կայակներով մրցակցում են խորվաթական Վրելո Ունեից մինչև Բիհաչ ընկած հատվածում։
Արտաքին հղումներ
Կատեգորիա:Սահմանային գետեր Կատեգորիա:Խորվաթիայի գետեր Կատեգորիա:Բոսնիա և Հերցեգովինայի գետեր
Ֆիլիպինների տնտեսություն
Ֆիլիպիններ՝ զարգացող, ագրարային-արդյունաբերական երկիր ։ ՀՆԱ-ն (ընթացիկ փոխարժեքով, մլն դոլար)՝ 166 909, համաշխարհային ՀՆԱ-ի մասնաբաժինը 0,3% է, մեկ շնչին բաժին ընկնող ՀՆԱ-ն՝ 3900 ԱՄՆ դոլար։ Արտահանման մեջ մշակող արդյունաբերության արտադրանքի մասնաբաժինը 51% է։ Բարձրտեխնոլոգիական արտադրանքի մասնաբաժինը մշակող արդյունաբերության արտադրանքի արտահանման մեջ 54% է: Մեկ շնչի հաշվով ապրանքների արտահանումը՝ 544,72 դոլար է ։ Հիմնական արտահանման մշակաբույսերն են՝ կոկոսի արմավենիները, քնջութը և ագավան (աշխարհի առաջին վայրերից մեկը, որն արտադրում և արտահանում է կոփրա և Մանիլայի կանեփ):
Տնտեսության պատմություն
Շուկան պահպանել է իր արտահանման կախվածությունը։ Անկախությունից ի վեր գյուղատնտեսության և անտառային տնտեսության, ինչպես նաև ձկնորսության մասնաբաժինը նվազել է, իսկ արդյունաբերության և ծառայությունների ոլորտի մասնաբաժինը աճել է: 1990 թվականին գյուղատնտեսական արտադրանքի մասնաբաժինը երկրի արտահանման մեջ հասել է 20 տոկոսի, 2001 թվականին՝ 6 տոկոսի։
1997 թվականին երկրում կրկին խիստ ճգնաժամ է եղել։
Արդյունաբերություն
Երկիրը համեմատաբար հարուստ է օգտակար հանածոներով: Արդյունահանվում են պղինձ, ոսկի, քրոմ, նիկել։ 1979 թվականից սկսվել է նավթի լայնածավալ արդյունահանումը, որը հայտնաբերվել է Պալավան կղզու ափին։
Զարգացած է մշակող արդյունաբերությունը, Ֆիլիպինների արտահանման մասնաբաժինը հասնում է 75%-ի ։ Արտադրվում է հագուստ, էլեկտրոնիկա, կենցաղային ապրանքներ և սննդի արդյունաբերության արտադրանք:
Գյուղատնտեսություն
Ֆիլիպիններում վերամշակված հողերի տարածքը կազմում է շուրջ 8 միլիոն հեկտար։ Ֆիլիպիններում գյուղատնտեսական գլխավոր մշակույթը բրինձն է (2002 թվականին հավաքվել է 13,3 միլիոն տոննա)։ Աճեցվում է եգիպտացորեն, որը զբաղեցնում է ցանքսատարածությունների մեկ երրորդ մասը։ 2002 թվականին հավաքվել է 4,3 միլիոն տոննա եգիպտացորեն։ Ֆիլիպինները հանդիսանում են արքայանարնջի և բանանի խոշոր արտադրող և նաև շաքարի՝ արտադրված շաքարեղեգից (25,8 միլիոն տոննա֊2002 թվականին)։ Գլխավոր դեր ունի սուրճը (132 000 տոննա՝ համաշխարհային արտադրության 1,8%) և բնական կաուչուկը (73,3 հազ. տոննա՝ աշխարհում 12 տեղը)։ 2002 թվականին ձկան որսը կազմում է 2,2 միլիոն տոննա։
Էներգետիկա
Երկրի էլեկտրաէներգիայի կեսից ավելին արտադրվում է ջերմային էլեկտրակայաններում։ Զարգանում է երկրաջերմային Էներգետիկան: Մեկ շնչի հաշվով էլեկտրաէներգիայի արտադրությունը կազմում է 389 Կիլովատտ-ժամ։
Արտաքին առևտուր
2017 թվականի տվյալներոր՝ Ֆիլիպինների արտահանումը կազմել է 99 մլրդ դոլար։ ԱՄՆ-ն ներմուծոել է 105 մլրդ դոլար, արտաքին առևտրի բացասական սալդոն՝ 5,9 մլրդ դոլար ։
Արտահանման հիմնական նյութեր Այսպիսով, արտահանման մոտ 69 %-ը բաժին է ընկնում մեքենաներին, էլեկտրոնիկային և սարքավորումներին: Գյուղատնտեսական ապրանքների առավել կարևոր են՝ բանանը (1,6%) և այլ մրգեր, կոկոսի յուղ (1,5%)․ Ներմուծման հիմնական նյութեր Հիմնական արտաքին առևտրային գործընկերներն են Չինաստանը (20% արտահանման և 21% ներմուծման), Ճապոնիան (12% արտահանման և 11% ներմուծման), ԱՄՆ-ը (13% արտահանման և 7,9% ներմուծման), ինչպես նաև Հոնկոնգը, Գերմանիան, Ինդոնեզիան և Հարավային Կորեան:
Բնակչության եկամուտները
Ֆիլիպիններում միասնական նվազագույն աշխատավարձ չկա, այն առանձին սահմանվում է ըստ մարզերի և տնտեսական գործունեության տեսակների: 2019 թվականի դրությամբ նվազագույն աշխատավարձը տատանվում է 270 պեսո (5,18 դոլար) մեկ օրվա համար, Իլոկոսի շրջանի գյուղատնտեսական հատվածում մինչև 537 պեսո (10,30 դոլար)   ։
Ծանոթագրություններ
Կատեգորիա:Ֆիլիպինների տնտեսություն
Վերին Բերյոզովկա (Պաոզերի վտակ)
Վերին Բերյոզովկա (Верхняя Берёзовка), գետ Ռուսաստանում, հոսում է Շաբալինսկի շրջանում, Կիրովի մարզում։ Գետաբերանը տեղակայված է Պաոզեր գետի աջ ափին՝ 9,4 կմ հեռավորության վրա։ Գետի երկարությունը 19 կմ է, ավազանի տարածքը 92,4 կմ2։
Գետի ակունքը գտնվում է Մեծ Լոգա գյուղում, Լենինսկոե գյուղից 20 կմ հյուսիս-արևելք։ Գետը հոսում է հյուսիս-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Օլդհեմ շրջան (Կենտուկի)
Օլդհեմ շրջան (Oldham County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 490 կմ² է, բնակչությունը՝ 60.316 մարդ (2010 թ. տվյալներով)։ Շրջկենտրոնն է Լա Գրեյնջ բնակավայրը։ Կազմավորվել է 1823 թ.։
Կատեգորիա:Կենտուկիի շրջաններ
Չո Յոնջոն
Չո Յոջոն (조여정, ), հարավկորեացի դերասանուհի։ Նա միջազգային մակարդակով առավել հայտնի է իր դերով Մակաբույծ (2019) ֆիլմում, որը ստացել է չորս «Օսկար» մրցանակ և դարձել է առաջին ոչ անգլալեզու ֆիլմը, որը մրցանակի է արժանացել լավագույն կինոնկարի համար ։
Ծանոթագրություններ
Կատեգորիա:21-րդ դարի դերասանուհիներ Կատեգորիա:Հարավկորեացի դերասանուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի կինոդերասաններ Կատեգորիա:Հարավկորեացի կանայք Կատեգորիա:Հարավկորեացի կինոգործիչներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի մոդելներ
Զախարկինո (գյուղ, Կոլոմենսկի շրջան)
Զախարկինո (Захаркино), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր